1. Osapuolet
   1. NIMI **(**jäljempänä **"**Käyttöoikeudensaaja") y-tunnus  
      osoite
   2. NIMI (jäljempänä ”Tekijä”)   
      osoite

*Täytä huolella ja varmista, että käytät osapuolista aina samaa nimeä läpi sopimuksen.*

1. Määritelmät
   1. ”Osapuolet” tarkoittaa Tekijää ja Käyttöoikeudensaajaa.
   2. ”Käyttöoikeuden Kohde” tarkoittaa
   3. ”Käyttöoikeus” tarkoittaa Tekijän Käyttöoikeudensaajalle luovuttamaa oikeutta käyttää Käyttöoikeuden Kohdetta tässä Sopimuksessa määritellyin tavoin.
   4. ”Itsehallinnoinnin piirissä oleva musiikki” tarkoittaa teoksia, joita Teosto ei hallinnoi.
   5. Jne…

*Määritelmä kannattaa laatia kaikista niistä termeistä, jotka toistuvat sopimuksessa ja joista voi jälkikäteen syntyä epäselvyyttä ja väärinkäsityksiä. Poista tarpeettomat määritelmät.*

*Käyttöoikeuden kohde voi olla esimerkiksi sävellys, sanoitus, sovitus tai äänite (ns. soiva masteri).*

*Käyttöoikeus voi tarkoittaa yhtä tai montaa oikeutta. Käyttöoikeus voi sisältää esimerkiksi tallenteen käyttöoikeuden tietyssä mainoksessa sekä sen muokkausluvan.*

1. Sopimuksen kohde
   1. Tällä Sopimuksella Osapuolet sopivat niistä ehdoista, joita sovelletaan Tekijän ja Käyttöoikeudensaajan väliseen käyttöoikeuden luovutukseen.
   2. Tällä Sopimuksella Käyttöoikeudensaaja saa Käyttöoikeuden JOSTAKIN JOHONKIN TARKOITUKSEEN JOKSIKIN AJAKSI.
   3. Tällä Sopimuksella Osapuolet sopivat Käyttöoikeuden luovutukseen liittyvästä korvauksesta ja sen maksamisesta.

*Tämä kohta on yksi sopimuksen tärkeimmistä kohdista. Tästä kohdasta tulee selvitä mikä on sopimuksen tarkoitus eli mistä siinä sovitaan ja mitä tarkoitusta varten. Tässä myös määritellään käyttöoikeuden luovutuksen kesto.*

1. Yhteyshenkilöt
   1. Osapuolten yhteyshenkilöinä toimivat tässä kohdassa määritellyt henkilöt. Kaikki tätä Sopimusta koskevat ilmoitukset tulee toimittaa kyseisille yhteyshenkilöille kirjallisesti. Yhteyshenkilöön liittyvistä muutoksista tulee ilmoittaa toiselle Osapuolelle kirjallisesti.
   2. Käyttöoikeudensaajan yhteyshenkilönä toimii NIMI.   
      Puhelin: \_\_\_\_\_\_\_\_\_\_\_\_\_\_

Sähköposti: \_\_\_\_\_\_\_\_\_\_\_\_\_\_

* 1. Tekijän yhteystiedot  
     Puhelin: \_\_\_\_\_\_\_\_\_\_\_\_\_\_  
     Sähköposti: \_\_\_\_\_\_\_\_\_\_\_\_\_\_

*Huom! Joissain tapauksissa sopimuksen allekirjoittaja voi olla eri henkilö kuin yhteyshenkilö. Voit tarvittaessa pyytää tilaajaa täyttämään yhteyshenkilöä koskevat tiedot.*

1. Toimitusaika

Tekijä toimittaa Käyttöoikeuden Kohteen Käyttöoikeudensaajalle AJANKOHTA.

*Toimitukselle on hyvä asettaa määräaika. Määräaika voi vaikuttaa esim. palkkionmaksun aikatauluun.*

1. Oikeudet
   1. Teoksen tekijänoikeudet EIVÄT SIIRRY Käyttöoikeudensaajalle.
   2. Käyttöoikeudensaaja saa YKSINOMAISEN/EI YKSINOMAISEN Käyttöoikeuden Kohteeseen Sopimuksen kohdassa KOHDAN NUMERO määriteltyyn käyttötarkoitukseen Käyttöoikeuden AJALLE XX.XX.XXXX – XX.XX.XXXX. Mahdollisesta Käyttöoikeuden jatkamisesta tämän määräajan jälkeen on neuvoteltava ja sovittava kirjallisesti erikseen.
   3. Käyttöoikeudensaaja EI SAA luovuttaa Käyttöoikeutta kolmannelle osapuolelle.
   4. Käyttöoikeus EI SISÄLLÄ oikeutta muokata Käyttöoikeuden Kohdetta.
   5. Sopimus EI SIIRRÄ graafisia oikeuksia Käyttöoikeudensaajalle. Käyttöoikeudensaajalle ei näin ollen siirry oikeutta nuottien ja/tai sanoitusten painattamiseen tai muuhun visuaaliseen esittämiseen.
   6. Tekijätiedot tulee aina ilmoittaa tekijänoikeuslain mukaisesti sillä tavoin kuin hyvä tapa vaatii.

*Sopimuksen keskeisimpiä kohtia. Luovutetut oikeudet tulevat olla tasapainossa käyttöoikeuden luovutuksesta saatavan palkkion kanssa. Kiinnitä huomiota seuraaviin seikkoihin:*

* *Siirtyykö tekijänoikeuksia (kohta 6.1)*
* *Onko käyttöoikeus yksinomainen (6.2. Huom! Tällöin tekijä ei voi luovuttaa sopimuksen kohdetta kolmannelle osapuolelle)*
* *Onko siirretty oikeus määräaikainen (6.2)*
* *Miten määräajan jälkeisestä käytöstä sovitaan (6.2. Suositus: kirjallisesti)*
* *Mihin käyttötarkoitukseen oikeuksia luovutetaan (6.2. Katso, että tämä kohta on linjassa sopimuksen kohteen kohta 3. kanssa)*
* *Onko käyttöoikeudensaajalla oikeus luovuttaa käyttöoikeutta kolmannelle osapuolelle (6.3)*
* *Saako käyttöoikeudensaaja käyttää teoksen osia vapaasti, eli sisältääkö luovutus muokkausluvan. Mikäli muokkauslupa myönnetään, määrittele sen rajat (6.4)*
* *Siirtyykö käyttöoikeudensaajalle graafisia oikeuksia (6.5)*

1. Itsehallinnoin piirissä oleva musiikki ja teosilmoitus

Tekijä hoitaa mahdolliseen Käyttöoikeuden Kohteen itsehallinnointiin liittyvät toimenpiteet sekä Teostolle tehtävän teosilmoituksen.

*Tarvittaessa. Pohdi, tarvitseeko teosta siirtää itsehallinnoinnin piiriin. Teoksesta tulee tehdä teosilmoitus Teostolle, jotta tämä voi tilittää esityskorvaukset musiikin käytöstä muussa yhteydessä, kuin sopimuksessa määritellyssä käyttötilanteessa.*

1. Korvaus ja sen maksaminen
   1. Käyttöoikeudensaaja maksaa Käyttöoikeudesta Tekijälle X euroa.
   2. Käyttöoikeudensaaja maksaa korvauksen AJANKOHTA.
   3. Korvauksen maksun viivästyessä suoritetaan 8 %:n viivästyskorkoa. Jos maksu viivästyy yli kuukauden, viivästyskorko on 16 %.

*Palkkion suuruus ja aikataulu sen maksamiselle on tärkeä määritellä.*

*Kiinnitä huomiota seuraaviin asioihin:  
- Onko tilauksen palkkio laskutettavaa vai verokortilla maksettavaa*

* *Tuleeko palkkio osissa (pitkäkestoisessa sopimuksessa esimerkiksi kerran vuodessa)*
* *Onko palkkion maksu sidottuna toimitukseen*
* *Milloin maksu tulee suorittaa (liittyy viivästyskorkoon)*

1. Sopimuksen purkaminen
   1. Mikäli jompikumpi Osapuolista rikkoo tätä Sopimusta olennaisella tavalla, on toisella Osapuolella oikeus purkaa Sopimus.
   2. Mikäli Käyttöoikeudensaaja rikkoo Sopimusta käyttämällä Käyttöoikeuden Kohdetta Sopimuksen vastaisesti eikä käyttöä voi enää perua, tulee tämän korvata Sopimuksen vastainen käyttö Tekijälle. Korvauksen tulee olla kohtuullinen, kuitenkin vähintään kaksi kertaa tämän Sopimuksen mukaisen korvauksen suuruinen.

*Sopimuksen purkaminen on mahdollista vain olennaisen sopimusrikkomuksen sattuessa. Purkaminen on mahdollista esimerkiksi, jos käyttöoikeudensaaja ei maksa sovittua maksua ajallaan. Tällöin myöskään oikeudet eivät siirry hänelle ja jo toimitetut materiaalit tulee mahdollisesti palauttaa/tuhota.*

1. Erimielisyydet
   1. Tähän Sopimukseen sovelletaan Suomen lakia.
   2. Tämän Sopimuksen tulkintaa ja rikkomista koskevista erimielisyyksistä on ensin neuvoteltava Tekijän ja Käyttöoikeudensaajan yhteyshenkilöiden kesken. Mikäli yksimielisyyteen ei päästä, voi kumpikin Osapuoli saattaa asian Helsingin käräjäoikeuden ratkaistavaksi.

*Mikäli solmit sopimuksen ulkomaalaisen tahon kanssa, suosittelemme, että sopimukseen sovelletaan Suomen lakia. Ongelmatilanteen sattuessa, mikäli sopimus noudattaa jonkun muun valtion lakia, sinun on vaikeampi saada siihen Suomessa apua.*

*Huomioithan, että välimiesmenettely on kallis vaihtoehto oikeudenkäynnille. Suosittelemme oikeudenkäyntiä välimiesmenettelyn sijaan.*

1. Voimassaolo

Tämä Sopimus on voimassa XX.XX.XXXX – XX.XX.XXXX. Tässä Sopimuksessa määritelty Käyttöoikeus LAKKAA Sopimuksen voimassaolon jälkeen.

*Oikeudenluovutus kannattaa yleensä tehdä määräaikaiseksi. Tällöin sopimuksella on tietty voimassaolo. Mikäli jo sopimuksen solmimishetkellä on tiedossa, että käyttöoikeuden luovutusta halutaan mahdollisesti jatkaa, määrittele miten sen jatkamisesta sovitaan voimassaolon jälkeen.*

1. Allekirjoitukset

Tämä Sopimus on allekirjoitettu kahtena (2) kappaleena, yksi (1) kummallekin Osapuolelle.

--------------------------------------------------------------- ---------------------------------------------------------------

Käyttöoikeudensaaja Tekijä